CELEX: 62014CN0238
Language: hu
Date: 2014-05-13 00:00:00
Title: C-238/14. sz. ügy: 2014. május 13-án benyújtott kereset – Európai Bizottság kontra Luxemburgi Nagyhercegség

21.7.2014   
            
            
               HU
            
            
               Az Európai Unió Hivatalos Lapja
            
            
               C 235/10
            
         2014. május 13-án benyújtott kereset – Európai Bizottság kontra Luxemburgi Nagyhercegség
   (C-238/14. sz. ügy)
   2014/C 235/14
   Az eljárás nyelve: francia
   
      Felek
   
   
      Felperes: Európai Bizottság (képviselők: J. Enegren és D. Martin meghatalmazottak)
   
      Alperes: Luxemburgi Nagyhercegség
   
      Kereseti kérelmek
   
   
               —
            
            
               a Bíróság állapítsa meg, hogy a Luxemburgi Nagyhercegség – mivel az ideiglenes előadó-művészeti foglalkoztatottak esetében fenntartotta az egymást követő, határozott idejű szerződések alkalmazásából származó visszaélés megakadályozására irányuló intézkedésektől való eltéréseket – nem teljesítette az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló 1999/70/EK irányelv (1) mellékletének 5. szakaszából eredő kötelezettségeit;
            
         
               —
            
            
               a Bíróság a Luxemburgi Nagyhercegséget kötelezze a költségek viselésére.
            
         
      Jogalapok és fontosabb érvek
   
   Luxemburg – mivel az ideiglenes előadó-művészeti foglalkoztatottak esetében fenntartotta az egymást követő, határozott idejű szerződések alkalmazásából származó visszaélés megakadályozására irányuló intézkedésektől való eltéréseket – megsértette a keretmegállapodás 5. szakaszát.
   A Bizottság úgy véli, hogy a munkavállalók e csoportja tekintetében a luxemburgi jog nem rendelkezik olyan objektív okról, amely lehetővé teszi az egymást követő, határozott idejű szerződések alkalmazásából származó visszaélés megakadályozását, és ez a szóban forgó keretmegállapodás melléklete 5. szakasza 1. pontja a) alpontja megsértésének minősül.
   
      (1)  HL L 175., 43. o.; magyar nyelvű különkiadás 5. fejezet, 3. kötet, 368. o.